钦定古今图书集成/历象汇编/庶征典/第161卷 > 管窥辑要 > 《人物部占》
## 钦定古今图书集成/历象汇编/庶征典/第161卷 > 管窥辑要 > 《人物部占》

凡人君自变改衣服，欲衰亡。

臣下好著小，衣服国人卑。

人君无故高冠，不出三年，大兵及水。一曰：“有逆臣。”
人君及人无故衣冠变易常法，国有丧服之忧。
人君衣履服物无故夜亡，近臣为贼。

人君好冠敛头，主弱，不出五年。

人君及民，无故好短中，六年内边臣相攻，君弱臣强。
人君冠如血，急焚之。

人君好冠缨，及妇人衣素服带剑，皆为强臣人欲短
丧。

人衣无故腥臭者，贼来。

人尚色衣，兵革兴起。

人民衣色众好，深者年多霖雨，尚浅年多旱。

众人好宽衣，时年太平。

人好戴胡帽，胡贼盗国。

人衣无故自裂有声，急货之，吉。

民好素衣服及小者，三年有削地，兵革兴。

妇人好为小人衣，是谓《易》常阴持国政。

女人梳掠，逆插钗。“国多不臣，各持干戈。”

女人衣服，时尚束腰。国乱人亡，征伐不休。